  Туспуктэм: t.me/elvira_pinchuk Наталия Сильвестрова Эдуард Сорокин Ижысь 9 номеро кар эмъяськоннилэн валтӥсь эмчиез луиз. Со сярысь Удмуртиысь кивалтэтлэн тӧроезлэн воштӥсез Эльвира Пинчук телеграм-каналаз ивортӥз. « Эдуард Павловичлы кӧня ке лэчыт ужпумъёсты сэрттоно-пертчоно луоз, со пӧлын коллективез возён но юнматон, выль ужасьёсты кыскон, ужасьёслы но пациентъёслы ӟеч луонлыкъёс радъян » Эльвира Пинчук, Удмуртиысь кивалтэтлэн тӧроезлэн воштӥсез ВАТСАН Эдуард Сорокин эм тодосъёсъя доктор, Ижкарысь кун эм академиысь хирурги висёнъёсъя кафедраысь профессор. 1993-тӥ арын Ижкарысь кун эм академиез йылпумъяз. Эм удысын 31 ар ужа ни. 2011-тӥ арысен 9 номеро кар эмъяськонниын анастезиолог-реаниматолог луыса ужа. Тодэ вайытом, 2023-тӥ арын Удмуртиын тросгес адями диспансеризациез но алон эскеронэз ортчыны быгатоз. Тегъёс: Тазалык кивалтӥсьёс эмъяськонниос Ижкар Удмуртия  